作者：史达祖
词牌/韵律：贺新郎

paragraphs: 西子相思切。
委萧萧、风裳水佩，照人清越。
山染蛾眉波曼睩，聊可与之娱悦。
便莫赋、湘妃罗袜。
怕见绿荷相倚恨，恨白鸥、占了凉波阔。
拣凉处，放船歇。
道人不是尘埃物。
纵狂吟魂魄，吹乱一巾凉发。
不觉引杯浇肺渴，正要清歌骇发。
更坐上、其人冰雪。
截取断虹堪作钓，待玉奁、今夜来时节。
也胜钓，石城月。